Source: https://codfiscal.net/40989/oug-462014-modificarea-si-completarea-codului-fiscal
Timestamp: 2020-07-05 11:22:08+00:00

Document:
OUG 46/2014 - Modificarea şi completarea Codului fiscal | CFNET - CodFiscal.NET Finante Taxe
Acasă Reglementari fiscale Acte modificare Cod Fiscal OUG 46/2014 – Modificarea şi completarea Codului fiscal
2014-06-27 – Publicata in Monitorul Oficial nr. 475 din 27.6.2014
2014-06-04 – Proiect, nota de fundamentare
ORDONANŢĂ DE URGENŢĂ nr. 46/2014 pentru modificarea şi completarea Legii nr. 571/2003 privind Codul fiscal
este necesară implementarea urgentă a mecanismului de restructurare pentru a genera un consum imediat drept consecinţă a reducerii ratelor la credite pe o perioadă de maximum 2 ani, astfel încât să se poată accesa facilitatea fiscală acordată sub forma deducerii speciale pentru credite restructurate, în perioada 2016–2017,
După articolul 56 se introduce un nou articol, articolul 561, cu următorul cuprins:
„Deducere specială pentru credite restructurate
c) persoana fizică să realizeze venituri brute din salarii prevăzute la art. 55, cu excepţia veniturilor prevăzute la alin. (2)–(4), la funcţia de bază, de până la 2.200 lei, inclusiv, în fiecare lună a perioadei impozabile în care se acordă deducerea.
(6) Deducerea specială pentru credite nu se mai acordă începând cu luna în care contribuabilul realizează venituri brute din salarii prevăzute la art. 55, cu excepţia veniturilor prevăzute la alin. (2)–(4), la funcţia de bază, mai mari de 2.200 lei/lună, pe parcursul derulării contractului supus restructurării, pentru perioada respectivă sau pentru perioada în care plăţile nu au fost efectuate conform graficului stabilit de împrumutător după restructurarea creditului.
(12) Documentele se păstrează la angajator în vederea acordării facilităţii fiscale.“
La articolul 57 alineatul (2), litera a) se modifică şi va avea următorul cuprins:
„a) la locul unde se află funcţia de bază, prin aplicarea cotei de 16% asupra bazei de calcul determinate ca diferenţă între venitul net din salarii calculat prin deducerea din venitul brut a contribuţiilor sociale obligatorii aferente unei luni, datorate potrivit legii, cu respectarea prevederilor Uniunii Europene sau ale convenţiilor/acordurilor privind coordonarea sistemelor de securitate socială în care România este parte, şi următoarele:
– deducerea specială pentru credite;
– cotizaţia sindicală plătită în luna respectivă;
– contribuţiile la fondurile de pensii facultative, în conformitate cu legislaţia în materie, la schemele de pensii facultative calificate astfel în conformitate cu legislaţia privind pensiile facultative de către Autoritatea de Supraveghere Financiară, efectuate către entităţi autorizate, stabilite în state membre ale Uniunii Europene sau aparţinând Spaţiului Economic European, astfel încât la nivelul anului să nu se depăşească echivalentul în lei a 400 de euro;“.
La articolul 60, după alineatul (2) se introduce un nou alineat, alineatul (21), cu următorul cuprins:
„(21) Deducerea specială pentru credite va fi luată în calcul la stabilirea bazei impozabile şi în cazul contribuabililor pentru care obligaţiile declarative şi de plată ale impozitului lunar la bugetul de stat sunt stabilite potrivit alin. (2). Prevederile art. 561se aplică în mod corespunzător cu excepţia alin. (10)–(12), pe baza documentelor justificative emise de împrumutător.“
După articolul 60 se introduce un nou articol, articolul 601, cu următorul cuprins:
„Acordarea deducerii speciale pentru credite în cazul contribuabililor care obţin venituri din salarii la funcţia de bază şi din pensii
(2) Contribuabilii au obligaţia să înştiinţeze angajatorul la care au funcţia de bază, desemnat în vederea acordării deducerii speciale pentru credite, prin depunerea unei declaraţii pe propria răspundere că nu beneficiază de deducerea respectivă la determinarea bazei impozabile pentru alte venituri realizate din salarii sau pensii.“
Articolul 69 se modifică şi va avea următorul cuprins:
(2) Deducerea specială pentru credite se acordă şi în cazul moştenitorilor care au preluat contractele de credite restructurate, precum şi garanţilor care au preluat prin novaţie credite restructurate şi care realizează venituri din pensii, în situaţia în care sunt îndeplinite condiţiile de acordare a facilităţii.“
După articolul 69 se introduc două noi articole, articolele 691 şi 692, cu următorul cuprins:
„Acordarea deducerii speciale pentru credite în cazul contribuabililor care obţin venituri din pensii
(1) Deducerea specială pentru credite se acordă pentru persoanele fizice care realizează un venit brut lunar din pensii la locul desemnat pentru acordarea deducerii speciale pentru credite, de până la 2.200 lei, inclusiv, în fiecare lună a perioadei impozabile în care se acordă deducerea şi care îndeplinesc cumulativ condiţiile de la art. 561alin. (5) lit. a) şi b).
(3) Deducerea se acordă lunar, după încheierea perioadei de diminuare a ratei, în perioada prevăzută la art. 561alin. (1) lit. d), şi reprezintă rata din această perioadă, dar nu mai mult de 900 lei/lună.
(4) Prevederile art. 561alin. (9) se aplică în mod corespunzător şi în cazul contribuabililor care realizează venituri din pensii.
(5) Obligaţiile privind acordarea deducerii speciale pentru credite prevăzute la art. 561alin. (10)–(12) stabilite în sarcina angajatorilor revin plătitorilor de venituri din pensii.
(3) Contribuabilii au obligaţia să înştiinţeze plătitorul de venit desemnat în vederea acordării deducerii speciale pentru credite, prin depunerea unei declaraţii pe propria răspundere, că nu beneficiază de deducerea respectivă la determinarea bazei impozabile pentru alte venituri realizate din salarii sau pensii.“
Prevederile art. I referitoare la deducerea specială pentru credite restructurate se aplică pentru drepturile reprezentând venituri din salarii sau pensii aferente lunilor cuprinse în perioada ianuarie 2016–decembrie 2017.
Contrasemnează: Ministrul finanţelor publice, Ioana-Maria Petrescu
deducere credite
Articolul precedentConsiliul Fiscal: Opinie privind acordarea unei deduceri speciale la calculul impozitului pe venit pentru credite restructurate
Articolul următorComunicare electronică între organele fiscale şi contribuabili, modificări aduse Codului de procedură fiscală
COD+NORME 2014 – actualizat OCTOMBRIE 2014 | Carte digitală CFNET - CFNET Finante Taxe 18 oct. 2014 at 14:41
[…] Versiunea la zi 1 OCTOMBRIE 2014 v1.5.3 este ACTUALIZATĂ cu LEGEA 123/2014 si OUG 46/2014. […]
Soluții alternative privind deducerea personală

References: articolul 56
 articolul 561
 articolul 57
 articolul 60
 articolul 60
 articolul 601

Articolul 69
 articolul 69